b'\n_START_ARTICLE_\nSnickers\n_START_PARAGRAPH_\nSnickers er et chokoladem\xc3\xa6rke, produceret af Mars Incorporated. Den originale Snickers er den mest solgte chokoladebar i verden._NEWLINE_Den originale Snickers blev introduceret i 1929 af Frank og Ethel Mars, og blev angiveligt opkaldt efter familiens favorithest. Snickers var specielt popul\xc3\xa6r blandt biograferne i 1970\'erne og tidligt i 1980\'erne. Snickers er fortsat popul\xc3\xa6r i biografsalene, men s\xc3\xa6lges ogs\xc3\xa5 i dagligvareforretninger, kiosker og p\xc3\xa5 tankstationer rundt om i verden._NEWLINE_I Storbritannien og i Irland blev Snickers oprindeligt lanceret under m\xc3\xa6rkenavnet Marathon, men navnet blev \xc3\xa6ndret til Snickers i 1990. Mars Inc. brugte en offensiv markedsf\xc3\xb8ring, hvor irriterede udl\xc3\xa6ndinge fors\xc3\xb8gte at bestille en "Snickers" i butikken, mens den forvirrede ekspedient ikke forstod, hvad de var ude efter. 18 m\xc3\xa5neder efter dette blev begge navne trykt p\xc3\xa5 etiketterne. Det f\xc3\xb8rte til en vis latterligg\xc3\xb8relse, siden det ukendte navn "Snickers" for briterne var meningsl\xc3\xb8st og h\xc3\xa6nges ud som det engelske ord for underbukser, knickers. I 2004 blev energichokoladebaren Snickers Marathon lanceret, noget som igen f\xc3\xb8rte til forvirring.'